text: Къде да търсим печалби след като данъчната реформа е факт, а пазарът вече я е акумулирал
  21.12.2017 / 01:37
  След като данъчната реформа стана факт, а фондовия пазар до голяма степен отрази тези промени преди гласуването и, повечето трейдъри търсят най-подходящата възможност да направят пари. По настоящем много от инвеститорите са насочили своето внимание към банковия или технологичния сектор които се очаква да бъдат най-облагодетелствани от реформите. Това е така, но голяма част от компаниите вече са акумулирали тези облекчения в цената на акциите си. След като по една или друга причина последващия ръст на щатските акции ще става все по-труден, накъде да се насочим?
  Нека разгледаме до какво ще доведе данъчната реформа в дългосрочен план за долара и европейските пазари. Безспорно е, че по-ниските данъци и репатрирането на трилиони долари от чужбина ще подобри икономиката в САЩ. От там ще последва и подобрение на икономическите показатели на страната, които от своя страна ще подтикнат ФЕД към действие. Това ще увеличи значително лихвения диференциал между различните страни и ще подкрепи долара в дългосрочен план. Силният долар в относително изражение ще е добър за инвестициите, деноминирани в долари, в сравнение с останалата част от света. Но рязкото укрепване също ще бъде добра новина в абсолютна стойност за европейските и японските акции, които ще се възползват от слабата си национална валута, реализирайки по-висок износ.
  Къде се намира доларът и къде европейските акции в момента?
  Dollar Index - Графика
  Графиката на Dollar Index, който измерва силата на щатската валута спрямо останалите ни дава ясна представа за това какви са настроенията при долара от както се гласува данъчната реформа. Зелената валута се движи във възходящ канал, след пробив на низходящия тренд, който е бил в сила до средата на септември. Текущата цена на USD ни дава перфектна възможност да съставим портфейл от позиции спрямо останалите основни валути като GBP, EUR, CAD, NZD и AUD. Предвид намеренията на RBA и RBNZ да не променят монетарната си политика, очакваме диференциала между тях и ФЕД да бъде най-значителен, а от там и поскъпването на USD спрямо AUD и NZD.
  Докато щатския фондов пазар се търгува на рекордни нива, акумулирайки данъчната реформа в страната, европейските индекси изостават далеч от историческите си върхове. Това ни дава перфектна възможност да заемем дълги позиции на подценените европейски компании, които тепърва ще отразяват позитивизма породен от приемането на новия данъчен закон в САЩ.